са предоставени в глава 7.11.
 Обикновено WRM се създават и публикуват автоматично въз основа на информация, получена от сензорно оборудване, или информация, получена от инфраструктурата (например прогнози, статус на бентовете). Публикациите за WRM може да са зададени да излизат периодично или при достигане на определена стойност.
 3.1. Попълване на раздел nts_number в WRM
 В NtS XSD 4.0 NtS номерът на NtS в WRM не е задължителен. Ако бъде предоставен, номерът трябва да е уникален (Organisation/Year/Number/Serial) за всеки вид съобщение, като уникалните номера трябва да се осигурят от организацията, предоставяща WRM, (не е необходимо номерата да са последователни).
 3.2. Попълване на WRM, включително прогнози
 В полето date_start на validity_period се попълва настоящата дата (date_issue), а в полето date_end на validity_period се въвежда датата на деня след date_issue.
 За да може промените, например в нивото на водата, да се представят по лесен за ползване начин, в раздела за разлика в WRM може да се представи разликата спрямо предишно сравнително измерване. Освен промяната в стойността (напр. - 5 [cm]) трябва да се въведе и времето, изтекло след сравнителното измерване.
 При прогнози „measure_date“ е датата/часът, за която/който е валидна прогнозата.
 Прогнозните нива на водите винаги включват коефициент на несигурност. Обикновено се изчисляват модели с различни параметри (например прогноза за времето), което води до различни прогнозни стойности за нивото на водата. За да е възможно предоставянето на минимална и максимална прогнозна стойност, напр. визуализация на доверителния интервал при прогноза за нивото на водата, в раздел „измерване“ в WRM са включени две допълнителни полета за данни.
 Пример за доверителен интервал при прогноза за нивото на водата е представен на следната фигура:
 Фигура 3
 Онагледяване на доверителен интервал при прогноза за нивото на водата: най-вероятна стойност (в черно), горна граница на доверителния интервал (във виолетово), долна граница на доверителния интервал (в червено), измерено ниво на водата (в синьо)
 ()
 В NtS XSD са налични два елемента:
 <value_min>
 най-ниска стойност на доверителния интервал
 <value_max>
 най-висока стойност на доверителния интервал
 Освен за прогнозните нива на водите доверителният интервал може да се използва и за указване на несигурност на публикуваната информация за минимална дълбочина и височина на свободния проход.
 Доверителните интервали value_min и value_max позволяват да се прогнозира стойността на доверителния интервал на WRM чрез стандартизирано NtS WRM съобщение, което може да се използва в графики. Суровите данни сами по себе си не са видими за ползвателите на IWT (например в кодов формат).
 Кодът measure_code „NOM“ не трябва да се използва. В случай че стойностите за някои видове WRM не са измерени, елементите на стойността се пропускат, ако съобщение все пак трябва да бъде изпратено.
 4. ICEM процеси
 Съобщенията за ледовите явления зависят от наблюденията и оценките по места и обикновено се генерират ръчно (при автоматично генериране трябва да се спазват правилата за ръчно създаване, вж. NtS Encoding Guide за редактори).
 ICEM се публикува за даден fairway_section, определен с неговите начални и крайни ISRS Location Codes, и съдържа ice_condition към определена дата на измерване.
 Валидността на ICEM започва от датата на публикуване (автоматично зададена от приложението за NtS). За да